stanford-oval/wikipedia huggingface dataset:
נעמי דליות
ביוגרפיה

נולדה בירושלים בשם נעמי זקס, בתם של אריק זקס ואסתר ארנה זקס. אביה היה פסנתרן, מראשוני עובדי קול ישראל. דליות למדה בבית ספר העממי "בית הילד" ובתיכון בית הכרם. בנעוריה השתתפה באולפן הילדים של קול ישראל. ב-1954 התגייסה לצה"ל ושרתה כקריינית בגלי צה"ל. זמן קצר לאחר סיום שירותה הצבאי הצטרפה לקול ישראל כקריינית. בן התוכניות שהגישה "פזמונים ומחולות כבקשתך", ו"שירי עמים". כמו כן קריינה מדי פעם מהדורות חדשות.
בתחילת שנות ה-60 שימשה כמגישה ועורכת במחלקה לשידורים לבתי הספר בקול ישראל. עם הקמת רשת קול המוסיקה בשנת 1983 הצטרפה לרשת זו כקריינית ומגישה. במסגרת זו הגישה תוכניות רבות והנחתה קונצרטים פומביים של תזמורת רשות השידור. במשך 18 שנה, מדי שבוע, הנחתה מעל בימת אולם הנרי קראון בירושלים את סדרת הקונצרטים "אתנחתא". ב-2001 לאחר עשרות שנות עבודה בקול ישראל ורשות השידור פרשה לגמלאות מרשות השידור.
דליות דוברת את השפה הנורווגית.
חיים אישיים

נשואה לישראל דליות חוקר שירי העמים (מוזיקה אתנית), שהיה עורך תוכניות בקול ישראל וברשות השידור, ולהם שני ילדים.
הערות שוליים

↑  צבי לביא, עצמאות נוסח נורווגיה, מעריב, 21 במאי 1990
| --- | --- |
בקרת זהויות :  NLI: 987009841958305171 
ערך זה הוא קצרמרבנושא ישראלים ובנושא תקשורת. אתם מוזמנים לתרום לוויקיפדיה ו.
נורסתאן

| --- | --- |

 מדינה:  אפגניסטן אפגניסטן
 חבל ארץ:  נוריסתאן
 מושל:  עבדול גאפור מילגאזי
 בירת המחוז:  פארון
 שפה רשמית:  דארי, פשטו
 שטח:  9,225 קמ"ר
 גובה:  3,471 מטרים
 אוכלוסייה:  ‏
  ‑ במחוז:  148,000 (2019)
 קואורדינטות:  35°15′N 70°45′E﻿ / ﻿35.25°N 70.75°E﻿ / 35.25; 70.75 
 אזור זמן:  UTC+4:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
נורסתאן (בפרסית/דארי/פשטו: نورستان) הוא אחד מבין 34 מחוזות אפגניסטן. זהו המחוז הכי פחות מאוכלס בכל אפגניסטן ואוכלוסייתו מונה 148,000 איש (לפי רישום משנת 2015) בעוד שטחו 9,225 קילומטרים רבועים. המחוז ממוקם במזרח המדינה בין רכס הרי הינדו-כוש וחבל הארץ של פשטוניסתאן. המחוז והאזור כולו משמשים כביתם של הנוריסתאנים, עם ממוצא בתת-היבשת ההודית. נכון לשנת 2020 המחוז כולו משמש פארק לאומי לפי חקיקה של ממשלת אפגניסטן.
היסטוריה

בעל תהילה וחשיבות היסטורית מרכזית, נוריסתאן הוא מחוז מזרחי נודע באפגניסטן. בתקופות שונות, היא ידועה בשם קפירסתאן ובלוריסתאן. לאחר התמזגותו בשטח האסלאמי עם הכיבושים של הח'ליפות האומיית, שונה שמו של האזור לנוריסתאן. המחוז החליף ידיים והשפעות והוסדר במאה ה-18 המאוחרת תחת שלטונה של האימפריה הדוראנית שהפכה מאוחר יותר לאמירות אפגניסטן. בתקופת שלטונו של האמיר האפגני, עבדול רחמן ח'אן בשנת 1896, הושב המחוז לשטחי אפגניסטן מידי הראג' הבריטי לאחר שהאחרונים החזיקו בו בהמשך למאורעות המלחמה האנגלו-אפגנית השנייה.
גאוגרפיה

מבחינה גאוגרפית, המחוז הוא אזור הררי בהמשך לרכס הרי הינדו-כוש. המחוז ממוקם בין הרים גבוהים אך מיוערים בצפיפות ויש לו שטחים פוריים אך לא מישוריים, ומכאן שקשה לפתח חקלאות במחוז. הודות לאי-ההפרעה מצד בני-האדם, המקום נשמר לרוב בצורתו הטבעית והפך לאטרקציה תיירותית. העיר פארון היא בירת נוריסתאן והעיר הכי גדולה במחוז. הנוריסטנים הם תושבי המחוז המדברים בשפה הנוריסטאנית, אולם מיעוטים אתניים אחרים כגון פשאי המונים 15% מהאוכלוסייה, פשטו המונים 1% מהאוכלוסייה ודוברי טג'יקית מתגוררים גם הם באזור הנינוח.
ביטחון

בנוסף לעמדת ההשפעה של הטליבאן באזור, מדווחים כי ארגוני טרור שונים פעילים גם הם ברחבי המחוז מאז 2016. על פי גורם בעיתונות, אל-קאעדה עשוי להיות נוכח. דווח כי נוכחות המשטרה האפגנית מוגבלת למרכזי האוכלוסין של המחוז. חמישה מנפות המחוז מסווגות כמחולקות בין כוחות ופלגים שונים, בעוד שלוש נמצאות תחת שליטה ממשלתית מלאה.
82 תקריות הקשורות למורדים נרשמו בתקופת ינואר 2018 – פברואר 2019 (ממוצע של 1.4 תקריות בשבוע). דוגמאות לתקריות כוללות תקיפות אוויריות נגד הטאליבן וארגונים אחרים. פצצה בצד הדרך בכביש מהיר גרמה למותם של מספר חיילים מכוחות הביטחון האפגניים. דווח גם על קרבות בין הטאליבן לארגוני טרור ובדלנים אחרים. תועדו 25 הרוגים אזרחיים (9 הרוגים ו-15 פצועים) בשנת 2018, המייצגים 16 קורבנות אזרחיים לכל 100,000 תושבים. מדובר בעלייה של 41% בהשוואה לשנת 2017. הגורמים העיקריים לנפגעים אזרחיים היו התנגשויות צבאיות באזורים מאוכלסים ואחריהם הריגות ממוקדות ותקיפות אוויריות. בתקופה שבין 1 בינואר 2018 – 28 בפברואר 2019, 628 אנשים נעקרו מבתיהם במחוז נוריסתאן, רובם הועברו למקומות אחרים בתוך המחוז.
חלוקה מנהלית

מחוזות אפגניסטן מחולקות ליחידות שלטוניות בשם "נפות", להלן הנפות של מחוז נורסתאן ואוכלוסייתן.
בארג-י מטאל – 15,000
דו אב – 7,700
קמדאש – 24,500
מנדול – 19,200
נורגראם – 31,400
פארון – 13,200
ואמה – 10,800
וואיגל – 19,100
ראו גם

הינדו-כוש
היסטוריה של אפגניסטן
מפת נפות נורסתאן
מתחם געשי

הקלדרה והרי געש במתחם דייסטסוזאן
מתחם געשי או קבוצה געשית היא חבל גאולוגי המורכב ממקבץ של הרי געש או מבנים געשיים סמוכים זה לזה הקשורים באמצעות מקור געשי משותף.
מתחם קלדרה

קלדרות רבות מהוות הרי געש מורכבים הנוצרים לאחר התמוטטות תקרת תא מאגמה, כאשר בתוך הקלדרה נפערים לועות ונוצרים חרוטים וכיפות חדשים. מבנים חדשים אלה עשויים להיווצר לא רק על קרקעית הקלדרה אלא גם בשוליה, ויוצרים "מתחם קלדרה". המבנים החדשים במתחם הקלדרה נחשבים הרי געש בזכות עצמם, אף שהם ניזונים מאותו מקור געשי. מתחמי קלדרות כאלה הם ילוסטון, קלדרת לונג ואלי במזרח קליפורניה וקלדרת בנט לייק (Bennett Lake Caldera) בקולומביה הבריטית.
אחד ממתחמי הקלדרה הקשורים לתחילת המחקר הוולקנולוגי הוא סומה-וזוב, מזרחית לנאפולי. מתחם זה נוצר לאחר התמוטטות תקרת תא המאגמה של סומה לפני כ-17,000 שנים, והחרוט של וזוב צנח אל מרכז הקלדרה. שוליה התלולים של קלדרת סומה הקיפו את וזוב כמעט מכל עבריו – עד להתפרצותו העזה בשנת 79 שהרסה חלק מהם. כיום מקיפים שרידי סומה את וזוב בחצי עיגול בצפונו ובמזרחו.
מתחם קלדרה > קלדרה מקננת

קלדרה מקננת היא קלדרה, שנוצרה בתוך קלדרה קודמת. קלדרה מקננת כזו מרכיבה את קמפי פלגריי באיטליה, בתחום הקשת הגעשית של קמפניה בשולי מפרץ נאפולי. הקלדרה הראשונה של קמפי פלגריי נוצרה בהתפרצות געשית שהתרחשה לפני 39,000 שנים, והשנייה – לפני 15,000 שנים.
תפוצה

מתחמים געשיים עשויים להתקיים במיקומים טקטוניים שונים: בשולי לוח – כמקבץ של איים געשיים והרי געש של קשת איים ימית או יבשתית, ובתוכם. ברמות געשיות פנים-לוחיות עשויים כמה מתחמים געשיים להצטרף לחגורה געשית שבה מאות ואף אלפי הרי געש בשטח של עשרות אלפי קמ"ר, דוגמת החגורה הגעשית הטרנס-מקסיקנית (Trans-Mexican Volcanic Belt). כמה רמות געשיות גדולות כאלה מכילות מתחמים געשיים גדולים במיוחד וריכוזים קטנים יותר של שדות געשיים הקשורים כנראה לבקעים גדולים.
מתחמים געשיים

מתחם דולות (Duluth Complex) במינסוטה – נוצר לפני 1.1 מיליארד שנה בסוף המזופרוטרוזואיקון, בעת היווצרות אזור ההעתקים המרכז-יבשתי (Midcontinent Rift System) של אמריקה הצפונית. שטחו 4,715 קמ"ר והוא מכיל בעיקר סלעי גברו.
מתחם קראן-לוס ונאדוס (Carrán-Los Venados) בדרום צ'ילה – קבוצה של חרוטי סקוריה, מארים והרי געש שכבתיים קטנים, הממוקמת מעל צומת של העתקים המצויים בקרום דק.
מתחם בושוולד (Bushveld Igneous Complex) בדרום אפריקה – מתחם המשולב משני מקטעים – מזרחי ומערבי – שנוצרו בתחילת הרביעון לפני כ-2 מיליון שנים. המתחם – ששטחו 65 אלף קמ"ר – מורכב מלופוליתים בעובי של 7-9 ק"מ.
מתחם אקאן (Akan) באי הוקאידו, יפן – מתחם קלדרה.
מתחם אנטילנקה (Antillanca) בצ'ילה – קבוצה של חרוטי סקוריה, מארים והרי געש שכבתיים קטנים באזור עתיר מעיינות חמים.
מתחם בנדה בים בנדה – מורכב מעשרה איים געשיים קטנים.
מתחם דאצ'ט-אי-נוואר באפגניסטן – מורכב מ-15 כיפות געשיות.
מתחם דייסטסוזאן (Daisetsuzan) בהוקאידו, יפן – מתחם קלדרה הידוע במעיינות החמים ובפומרולות הרבים שבתחומו.
הר מיגר (Mount Meager) או "מתחם מיגר" (Mount Meager Volcanic Complex) בקולומביה הבריטית – מאסיב געשי לא יציב שהיווצרותו החלה בפליוקן. המתחם מורכב מלפחות 4 הרי געש שכבתיים, שגילם יורד מדרום לצפון. ההתפרצות האחרונה שנרשמה בו – לפני כ-2,350 שנים – דמתה באופייה להתפרצות הר סנט הלנס ב-1980.
מתחם טולבצ'יק (Толбачик) בקמצ'טקה – הר געש בשדה הגעשי קליוצ'בסקוי (Ключевской группе), הגבוה והפעיל ביותר בחצי האי, מורכב משלושה חרוטים. התפרצותו ב-1975/6 נחשבת להתפרצות ההיסטורית העזה ביותר – לא רק במתחם אלא בקמצ'טקה כולה.
מתחמים געשיים > בישראל

בצפון-מזרח רמת הגולן מצוי מתחם געשי הכולל שניים מהרי הגעש של קו התלים הישראלי: הר אביטל בדרום והר בנטל בצפון. שני הרי הגעש ניזונים מאותו מקור געשי.
הר בנטל נוצר כאשר מאגמה – שהצטברה מתחת להר אביטל – לא הצליחה לפרוץ מלועו. התפרצות צדית יצרה את הקלדרה בהר אביטל, ומצפון לה נוצר חרוט הסקוריה של בנטל. התרחשות זו נקבעת על-פי יחסי השדה של קילוחי הלבה, המאפשרים לקבוע שהתפרצות הר אביטל קדמה להתפרצות הר בנטל.
ראו גם

גאולוגיה - מונחים
וולקנולוגיה
משטח בזלת נרחב
שדה געשי
הר געש
לקריאה נוספת

Encyclopedia of Volcanoes,‏ ISBN 0-12-643140-X ,Academic Press
הערות שוליים

↑  קלדרה מקננת בקמפי פלגריי
↑  Tolbachik, באתר Global Volcanism Program
התפרצות וזוב בתוך סומה
הרי געש במתחם קראן-לוס ונאדוס
מתחם דולות לחופי ימת סופיריור
הר אביטל והקלדרה, צולם ממרומי הר בנטל
משקל גוף האדם

משקל גוף עודף או מופחת נחשב לאחד מהאינדיקטורים הנפוצים לקביעת בריאותו של אדם
משקל גוף האדם הוא מסת האדם או משקלו. משקל הגוף נמדד ברוב מדינות העולם בקילוגרמים, אם כי במדינות מסוימות כמו ארצות הברית למשל, נמדד משקל הגוף בפאונדים, או בבריטניה שם הוא נמדד גם בסטונס (אנ') וגם בפאונד. מרבית בתי החולים, אפילו בארצות הברית, משתמשים כיום בקילוגרמים.
משקל הגוף באופן אידיאלי נמדד באמצעות מאזניים כאשר האדם אינו נושא עליו פריטים כולשהם (בגדים, נעליים, ואביזרים שונים כמו טלפונים ניידים וארנקים).
משקל גוף עודף או מופחת נחשב לאחד מהאינדיקטורים הנפוצים לקביעת בריאותו של אדם.
תנודות במשקל

משקל הגוף משתנה לאורך שעות היממה משום שכמות המים בגוף אינה קבועה. לעיתים רבות משתנה משקל הגוף לאחר ביצוע פעילויות כמו שתייה, השתנה או פעילות גופנית. לעיתים מסוימות ספורטאים מקצוענים נוהגים שלא לשתות במכוון, במטרה שיסווגו כבעלי משקל נמוך יותר, על מנת שיוכלו להתחרות נגד ספורטאים במשקל נמוך מהם.
משקל גוף אידיאלי

הקונספט של משקל הגוף האידיאלי הוצג בתחילה על ידי דיביין (Devine) במהלך שנת 1974, על מנת לאפשר לציבור להעריך אם ניתן לאשר שימוש בתרופות מסוימות בקרב חולים עם השמנת יתר חולנית.
בעוד שלאורך השנים מודלים נוספים להערכת משקל הגוף האידיאלי זכו לפרסום והכרה רבה, המודל שנמצא בשימוש הרב ביותר כיום הוא עדיין המודל של דיביין. מודלים בולטים נוספים המשמשים להערכת משקל הגוף האידיאלי הם מדד מסת גוף (BMI) והמודל של המווי. הדרך למדוד את משקל הגוף האידיאלי אינה מושלמת, שכן היא איננה לוקחת בחשבון את אחוזי השומן או משקל השרירים בגוף. לדוגמה, המשקל של ספורטאים בהשוואה לחישוב משקל הגוף האידיאלי שלהם עלול להיות מטעה, משום שבעוד שמשקל הגוף שלהם עלול להיות מסווג כעודף שומן או השמנת יתר חולנית לפי החישוב של משקל הגוף האידיאלי עבורכם, בפועל מדובר במשקל שנובע מכך שיש להם שרירים רבים יחסית בהשוואה לאדם הממוצע, והם למעשה בכושר ובריא במיוחד. בבדיקת Dual energy X-ray absorptiometry (או בקיצור DEXA) ניתן למדוד במדויק את אחוזי השומן ומשקל השומן, השרירים והעצמות בגוף.
משקל גוף אידיאלי > הנוסחה של דיביין

הנוסחה של דיביין לחישוב משקל הגוף האידיאלי אצל מבוגרים היא כדלקמן:
משקל הגוף האידיאלי לגברים = 50 קילוגרמים + 0.9 קילוגרמים × (גובה בסנטימטרים - 152)
משקל הגוף האידיאלי לנשים = 45.5 קילוגרמים + 0.9 קילוגרמים × (גובה בסנטימטרים - 152)
משקל גוף אידיאלי > הנוסחה של המווי

הנוסחה של המווי לחישוב משקל הגוף האידיאלי אצל מבוגרים היא כדלקמן:
משקל הגוף האידיאלי לגברים = 48 קילוגרמים + 1.1 קילוגרמים × (גובה בסנטימטרים - 152)
משקל הגוף האידיאלי לנשים = 45.4 קילוגרמים + 0.9 קילוגרמים × (גובה בסנטימטרים - 152)
משקל ממוצע ברחבי העולם > לפי אזור

| אזור בעולם | אוכלוסייה בוגרת נכון ל-2012 (במיליונים) | המשקל הממוצע | שיעור האוכלוסייה עם עודף משקל /  מכלל האוכלוסייה | סימוכין |
| --- | --- | --- | --- | --- |
| אפריקה | 535 | 60.7 קילוגרמים | 28.9% |  |
| אסיה | 2,815 | 57.7 קילוגרמים | 24.2% |  |
| אירופה | 606 | 70.8 קילוגרמים | 55.6% |  |
| אמריקה הלטינית והקריביים | 386 | 67.9 קילוגרמים | 57.9% |  |
| אמריקה הצפונית | 263 | 80.7 קילוגרמים | 73.9% |  |
| אוקיאניה | 24 | 74.1 קילוגרמים | 63.3% |  |
| בעולם | 4,630 | 62.0 קילוגרמים | 34.7% |  |
משקל ממוצע ברחבי העולם > לפי מדינה

| מדינה | המשקל הממוצע של הגברים | המשקל הממוצע של הנשים | אוכלוסיית מדגם /  טווח גילאים | מתודולוגיה | שנה | סימוכין |
| --- | --- | --- | --- | --- | --- | --- |
| ברזיל | 72.7 קילוגרמים | 62.5 קילוגרמים | 20–74 | המשקל נמדד במסגרת המחקר | 2008–2009 |  |
| בלארוס | 69 קילוגרמים | 56 קילוגרמים | 18+ | המשקל נמדד במסגרת המחקר | 2008 |  |
| צ'ילה | 77.3 קילוגרמים | 67.5 קילוגרמים | 15+ | המשקל נמדד במסגרת המחקר | 2009–2010 |  |
| גרמניה | 77.1 קילוגרמים | 62.7 קילוגרמים | 15+ | המשקל נמדד במסגרת המחקר | 2005 |  |
| גרמניה | 82.4 קילוגרמים | 67.5 קילוגרמים | 18+ | המשקל נמדד במסגרת המחקר | 2005 |  |
| דרום קוריאה | 68.6 קילוגרמים | 56.5 קילוגרמים | 18+ | המשקל נמדד במסגרת המחקר | 2007 |  |
| שוודיה | 81.9 קילוגרמים | 66.7 קילוגרמים | 16–84 | המשקל נמדד במסגרת המחקר | 2003-2004 |  |
| הממלכה המאוחדת – ויילס | 84.0 קילוגרמים | 69.0 קילוגרמים | 16+ | המשקל נמדד במסגרת המחקר | 2009 |  |
| ארצות הברית | 88.8 קילוגרמים | 76.4 קילוגרמים | 20+ | המשקל נמדד במסגרת המחקר | 2011-2014 |  |
ראו גם

משקל תינוק בלידה
מדד מסת גוף (BMI)
השמנת יתר
משקל עודף
תת משקל
ירידה במשקל
עלייה במשקל
אנורקסיה נרבוזה
הערות שוליים

1 2 3 4 5 6 7  Walpole, Sarah C; Prieto-Merino, David; Edwards, Phil; Cleland, John; Stevens, Gretchen; Roberts, Ian;  et al. (18 ביוני 2012). "The weight of nations: an estimation of adult human biomass". BMC Public Health. BMC Public Health 2012, 12:439. 12 (1): 439. doi:10.1186/1471-2458-12-439. PMC 3408371. PMID 22709383. נבדק ב-12 ביולי 2012. {{cite journal}}:  (עזרה)
↑  Do G1, em São Paulo (2010-08-27). "G1 - Metade dos adultos brasileiros está acima do peso, segundo IBGE - notícias em Brasil". G1.globo.com. נבדק ב-2012-07-13.
↑  Отдел антропологии и экологии Института истории НАН Беларуси (2012-09-21). "Чем отличаются "вчерашние" белорусы от "сегодняшних"?". news.tut.by. נבדק ב-2019-10-11.
↑  Encuesta Nacional de Salud 2009–2010 (אורכב 12.03.2011 בארכיון Wayback Machine) (p. 81)
↑  "Commission européenne, Eurobaromètre EB64.3 - calculs SPF Économie Direction générale Statistique et Information économique". אורכב מ-המקור ב-8 במאי 2009. נבדק ב-8 בינואר 2017. {{cite web}}:  (עזרה)
↑  © wissenmedia in der inmediaONE GmbH, Gütersloh/München. "Bauer sucht Frau aus dem Lexikon" (בגרמנית). wissen.de. אורכב מ-המקור ב-25 במאי 2010. נבדק ב-2012-07-13. {{cite web}}:  (עזרה)
↑  "The Chosun Ilbo (English Edition): Daily News from Korea - Average Korean Now Overweight". English.chosun.com. 2009-07-27. נבדק ב-2012-07-13.
↑  "6 kilo mer man och 4 kilo mer kvinna" (בשוודית). אורכב מ-המקור ב-2014-02-27. נבדק ב-2014-02-27.
↑  "The Welsh Health Survey 2009, p. 58" (PDF). Wales.gov.uk. 2010-09-15. אורכב מ-המקור (PDF) ב-16 בספטמבר 2013. נבדק ב-2011-01-22. {{cite web}}:  (עזרה)
↑  "Anthropometric Reference Data for Children and Adults: United States, 2011–2014" (PDF). נבדק ב-2018-01-10.
↑  Data extracted from   Conrad Quilty Harper,David Kinross,Dan Palmer, ‏The world's fattest countries: how do you compare?, The Telegraph, 21 June 2012
| משקל גוף |
| --- | --- | --- |
| תת-משקל | ירידה במשקל · קכקסיה · תת-תזונה · תת-ספיגה · אנורקסיה (סימפטום) · דלדול שרירים · ניוון שרירים · רעב |  |
| עודף משקל | עלייה במשקל · השמנת יתר חולנית · פוליפגיה · השמנה בטנית · השמנת יתר בקרב ילדים |  |
| הפרעות אכילה | אנורקסיה נרבוזה · בולימיה נרבוזה · אורטורקסיה נרבוזה · הפרעת אכילת יתר · EDNOS |  |
| מידות הגוף | מדד מסת גוף (BMI)‏ · מדד נפח גוף (BVI) · יחס מותניים-ירכיים‎ · מידות בגדים |  |
| שמירה על משקל גוף בריא | דיאטת הרזיה · פעילות גופנית · שאיבת שומן · ניתוח מעקף קיבה |  |
| נושאים קשורים | הפרעות מטבוליות · הפרעות תזונתיות · מחלות אנדוקריניות · תנגודת לאינסולין · תסמונת מטבולית · סוכרת מסוג 2‎ · אורח חיים בלתי פעיל · דימוי גוף |  |
| --- | --- |
בקרת זהויות :  NLI: 987007282665405171  BnF: cb119823642 (data)  GND: 4137788-6  LCCN: sh85015259  LNB: 000082810  NDL: 00577240  TE: E1.0.1.0.0.0.19
ניתוח כלכלי של המשפט

הניתוח הכלכלי של המשפט או הגישה הכלכלית למשפט היא זרם בלימוד ומחקר המשפט המבקש לעשות שימוש בכלים מתחום המיקרו-כלכלה על מנת לנתח תאוריות וכללים משפטיים.
הטענה העיקרית של הגישה הכלכלית היא שניתן לראות כללים משפטיים כמכשיר למיקסום העושר המצרפי. הגישה עוסקת הן בניתוח פוזיטיבי המתאר את ההשפעות הצפויות של חוקים, והן ניתוח נורמטיבי המציג מדיניות משפטית מומלצת.
היסטוריה

הניתוח הכלכלי של המשפט קנה מקום מרכזי בארצות הברית החל מראשית שנות ה-60 של המאה ה-20. עוד לפני כן עסקו כותבים ידועים בתוצאות של המשפט, למשל אדם סמית' דן כבר מהמאה ה-18 בהשלכות הכלכליות של חקיקה מרקנטיליסטית, וג'רמי בנת'ם עסק בגישה התועלתנית. עם זאת, יסודה של הדיסיפלינה המודרנית של הניתוח הכלכלי של המשפט, הוא בשני מאמרים שפורסמו ב-1961: הכלכלן רונלד קואס פרסם את המאמר "הבעיה של עלויות חברתיות", והמשפטן גידו קלברזי פרסם מאמר בשם "מחשבות על חלוקת סיכונים ודיני הנזיקין". בשנות ה-70 לימודי משפט וכלכלה התחילו באוניברסיטאות בארצות הברית והתפשטו לאוניברסיטאות ברחבי העולם. בין החוקרים הידועים בתחום זה נמנים לוסיאן בבצ'וק, גארי בקר, דייוויד פרידמן וריצ'רד פוזנר.
ניתוח כלכלי מסורתי והתנהגותי

הניתוח הכלכלי של המשפט נחלק לשני סוגים מרכזיים: ניתוח כלכלי מסורתי וניתוח כלכלי התנהגותי. הניתוח המסורתי הוא מופשט ולא עוסק בהתנהגות בפועל של הפרטים; הנחתו היא שהפרטים הם רציונליים ובוחן איך הפרטים יתנהגו ואיך המערכת המשפטית יכולה להשפיע באופן יעיל על ההתנהגות האנושית. הניתוח הכלכלי ההתנהגותי מתבונן בהתנהגות האקטואלית של בני אדם ונסמך לפיכך על מחקרים של פסיכולוגים (כמו המחקרים הידועים של חתן פרס נובל דניאל כהנמן ועמיתו עמוס טברסקי). הניתוח ההתנהגותי איננו מניח רציונליות; פסיכולוגים וכלכלנים התנהגותיים אף חשפו לא אחת כי פרטים פועלים באופן לא רציונלי.
בישראל

תחום הניתוח הכלכלי של המשפט הובא לישראל על ידי פרופסור אוריאל פרוקצ'יה מהפקולטה למשפטים של האוניברסיטה העברית בירושלים, בשנות השבעים של המאה ה-20, למרות התנגדות מצד גורמים בממסד המשפטי שראו בו דבר כפירה. פרוקצ'יה היה הראשון בישראל שהחל לפרסם מסות משפטיות במתודולוגיה הכלכלית, והעמיד דורות של תלמידים ותלמידי תלמידים. במאה ה-21 הניתוח הכלכלי הוא זרם מוביל בתאוריה המשפטית, כאשר רבים מטובי החוקרים מבססים את עיקר עבודתם על מתודולוגיה זו ומסקנותיו חלחלו לתוך פסקי דין בתחומים רבים. לפי הניתוח הכלכלי, שיקולים של יעילות כלכלית הם משמעותיים בקבלת החלטות משפטיות הקשורות לצדק.
לקריאה נוספת

עדי אייל, "הרהורי כפירה על חשיבות חקר הכלכלה והמשפט", בתוך האם המשפט חשוב? (משפט, חברה ותרבות, דפנה הקר ונטע זיו עורכות) 181, 2011
אוריאל פרוק'ציה (עורך) הגישה הכלכלית במשפט, 2012
סקירה: כנס בנושא "הגישה הכלכלית למשפט", בעריכת פרופ' אוריאל פרוקצ'יה, 2013
ירון זילברשטיין, "נשוי וידוע בציבור במשפט הישראלי בראי גישת הניתוח הכלכלי של המשפט: על המצוי שאינו רצוי", מחקרי משפט לג (3), 2021
ראו גם

פסק דין אדרס - פס"ד חשוב בנושא עשיית עושר ולא במשפט שלגבי השלכותיו יש דיון כלכלי.
הערות שוליים

↑  הניתוח הכלכלי של המשפט, הודעה על השתלמות, אתר בית המשפט
| חוק ומשפט |
| --- | --- | --- |
| ענפים עיקריים | משפט ציבורי • משפט חוקתי • משפט מנהלי • משפט פלילי • דיני חיובים • דיני חוזים • דיני נזיקין • דיני עשיית עושר ולא במשפט • דיני קניין • דיון אזרחי • דיון פלילי • משפט בינלאומי פומבי • דיני היושר |  |
| תחומים נוספים | משפט ימי • דיני חדלות פירעון • דיני תאגידים •  דיני הגבלים עסקיים • משפט בינלאומי פרטי • דיני הגנת הצרכן • דיני משפחה • דיני ירושה • קניין רוחני • דיני עבודה • משפט צבאי • דיני מיסים • דיני נאמנות |  |
| מקורות המשפט | חוקה • חוק • תקנות • צו • תקדים • קודקס • מנהג • פקודה • אסדרה |  |
| שיטות משפט | משפט קאנוני • המשפט המקובל • המשפט הקונטיננטלי • המשפט הרומי • משפט עברי • שריעה • יאסה • השיטה האינקוויזיטורית • השיטה האדברסרית |  |
| תורת המשפט | פוזיטיביזם משפטי • פורמליזם משפטי • ריאליזם משפטי • הגישה הביקורתית למשפט • משפט הטבע • משפט השוואתי • הגישה הפמיניסטית למשפט • ניתוח כלכלי של המשפט • מחשבה מדינית |  |
| מוסדות ובעלי תפקידים | רשות מחוקקת • הרשות השופטת • רשות מבצעת • שופט • עורך דין • בוררות |  |
| --- | --- |
בקרת זהויות :  NLI: 987007565900405171  GND: 4135492-8  LCCN: sh95009376  NKC: ph124164  NLK: KSH1999005231 
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
נשים בשורות הנאצים

בתקופת גרמניה הנאצית ובמהלך מלחמת העולם השנייה היו מעורבות באופן פעיל במפלגה הנאצית כ-13 מיליון נשים, כחצי מיליון נשים השתתפו ביודעין בתעשיית רצח ההמונים הנאצית, וכ-5,000 נשים שימשו במגוון תפקידים במחנות ההשמדה והריכוז בגנרלגוברנמן. אולם רק מעטות מהן עמדו למשפט.
בשנת 1942 הגיעו המפקדות הנאציות הראשונות למחנות ההשמדה אושוויץ, מיידנק וראוונסבריק והחלו לשרת בתפקידי מנהלה.
בשנת 1943 בעקבות חוסר בשומרים, החלו הנאצים לגייס נשים לתפקידי שמירה כחלק מהאס אס.
על פי הערכות שונות, הנשים הנאציות לקחו חלק בהשמדה של מיליון וחצי יהודים ולא-יהודים.
קצינת האס אס מריה מנדל
״הכלבה מאושוויץ״ אירמה גרזה
ג'ני-ונדה ברקמן תלויה לאחר משפטה
נשים בעלות תפקידים בולטים

אירמה גרזה - שומרת במחנה הנשים באושוויץ. נודעה בכינוי "החיה מבלזן" או ״החיה היפה״ ולקחה חלק בסלקציות ביחד עם יוזף מנגלה. נודעה לשמצה בגין התנהגויות סדיסטיות וסאדו מיניות כלפי אסירות, פיקדה על כל מחנה הנשים של אושוויץ בגיל 20–21. גרזה היא המודל לחיקוי של רוב הנשים הנאציות בספרות ובקולנוע, ובפרט בספרות הסטאלג שהייתה נפוצה בישראל בשנות ה-60 (הוצאה להורג).
מריה מנדל - מפקדת מחנה הנשים באושוויץ (החליפה את יוהנה לנגפלד) והאחראית הראשית להוצאה להורג של עשרות אלפי נשים יהודיות (הוצאה להורג).
ג'ני-ונדה ברקמן - שומרת במחנה הריכוז שטוטהוף שהייתה אחראית על בחירת ילדים ונשים יהודיות לצורך ניסויים בתאי הגזים (הוצאה להורג).
אילזה קוך - שומרת במחנה הריכוז בוכנוואלד ואשת הקצין הנאצי קארל קוך; נודעה בכינוי "המכשפה מבוכנוואלד": הייתה הולכת ברחבי המחנה עם שוט ובקצהו תער ובו הייתה מכה נשים הרות (נשפטה למאסר עולם, התאבדה בתאה בכלא בשנת 1967).
הרמינה בראונשטיינר - שומרת במחנה ההשמדה מיידנק, נודעה באכזריותה הרבה כלפי נשים וילדים.
הרטה בוטה - שומרת במחנה הריכוז ברגן-בלזן שלקחה חלק בצעדות המוות בהן נרצחו אלפי יהודים.
גרדה שטיינהוף - שומרת במחנה הריכוז שטוטהוף ואחראית על מחנה הנשים בשטוטהוף.
אליזבת בקר - שומרת במחנה הריכוז שטוטהוף והודתה בשליחתן של שלושים נשים לתאי הגזים.
יוהנה בורמן - "האישה עם הכלבים", שומרת במחנות הנשים באושוויץ, בברגן-בלזן ובמחנה ראוונסבריק (הוצאה להורג).
הרטה אוברהויזר - רופאה במחנה ראוונסבריק שביצעה ניסויים רפואיים אכזריים בבני אדם (נידונה ל-20 שנות מאסר, מהן ריצתה שנה. ב-1956 חזרה לעסוק ברפואה, עד שנשלל רישיונה שנתיים לאחר מכן בעקבות זיהויה על ידי אחד מקורבנותיה. מתה ב-1978)
אליס אורלובסקי - שומרת במחנה מיידנק יחד עם הרמינה בראונשטיינר; שמרה גם באושוויץ, בפלאשוב ובמחנה ראוונסבריק. (ריצתה עשר שנות מאסר בלבד, מתה במהלך משפט נוסף שנערך לה).
ונדה קלאף- שומרת במחנה הריכוז שטוטהוף עמדה לדין במסגרת משפט שטוטהוף
ליזל ווילהוז - אשתו של מפקד מחנה השמדה. נהגה לשבת במרפסת ביתה ולירות באסירים יהודים ברובה שלה רק לשם ספורט.
הילדגרד נוימן - שומרת במחנה טרזיינשטט ובמחנות נוספים. (נמלטה לאחר מלחמת העולם השנייה ומעולם לא הועמדה לדין בשל פשעיה).
יוהאנה אלווטר- צעירה בת 22 שמונתה לאחראית על אחד הגטאות באוקראינה והייתה ידועה בכינויה 'רוצחת הילדים'. על פי עדויות, היא נהגה בין השאר לחנוק בחיבוק פעוטות יהודים למוות, ואף ירתה בעשרות אחרים לאחר שפיתתה אותם בממתקים. באחת העדויות תואר כיצד היא "אחזה בילדים יהודים ששהו בבית חולים מקומי והשליכה אותם מחלון הבניין בזה אחר זה"[דרוש מקור]. הייתה פעילה גם בטבח בזמן חיסול גטו ורשה.
ארנה פטרי - בת 23 הנשואה לקצין אס אס בכיר מצאה ילדים יהודים והבינה שברחו מהרכבת שהובילה אותם למחנות ההשמדה. היא לקחה אותם אל ביתה האכילה אותם, ולאחר מכן לקחה את השישה, הגדול שבהם רק בן-12, העמידה אותם בשורה מול הבור וירתה בהם.
פאולין קיזלר- עבדה כאחות בבית חולים בדרום גרמניה, היא לקחה על עצמה "משימה מיוחדת" לבחור כל יום 70 חולי נפש ולשלחם לתאי הגזים כי "המוות בגז לא כואב"[דרוש מקור].
פרויליין חנה - הידועה לשמצה הייתה מבקרת לעיתים קרובות בבית החולים רק כדי לקחת ילד יהודי חולה ולזרוק אותו מהמרפסת, יש עדות ראייה לכך שהייתה מפתה ילדים בסוכריות, וברגע שהיו פותחים את פיהם היא הייתה יורה באקדחה אל תוך הלוע.
לקריאה נוספת

ונדי לוור, רוצחות בשירות היטלר, מאנגלית: עפר קובר, הוצאת מטר, 2014.
Brown, Daniel Patrick, The Camp Women. The Female Auxiliaries Who Assisted the SS in Running the Nazi Concentration Camp System. Atglen, Pa.: Schiffer Publishing Ltd., 2002. ISBN 0-7643-1444-0
Patrick Brown (1996). The beautiful beast : the life & crimes of SS-Aufseherin Irma Grese. Ventura, California : Golden West Historical Publications
Raymond Phillips, Etc. (1949). Trial of Josef Kramer and Forty-four Others. The Belsen Trial. London.
מקורו של העולם

| --- | --- |

 מידע כללי
 צייר:  גוסטב קורבה
 תאריך יצירה:  1866
 טכניקה וחומרים:  שמן על בד
 ממדים בס"מ
 רוחב:  55 ס״מ 
 גובה:  46 ס״מ 
 נתונים על היצירה
 זרם אמנותי:  ריאליזם 
 מספר יצירה:  RF 1995 10 (מוזיאון ד'אורסה) 
 מיקום:  מוזיאון ד'אורסה, פריז
 
מקורו של העולם (בצרפתית: L'Origine du monde) היא יצירתו המפורסמת של הצייר הצרפתי גוסטב קורבה משנת 1866. זו תמונת שמן על בד שגודלה 55 סנטימטרים על 46 סנטימטרים, המתארת את הפות ושער הערווה, החלק התחתון של אגן הירכיים, הבטן והשד הימני של אישה עירומה השוכבת על מיטה ומפשקת את רגליה.
העמדתה של הסצנה בין הירכיים והחזה מדגישה את האירוטיקה של היצירה. יתרה מזאת, היותה של הפיטמה זקורה והאודם בשפתי הפות מרמזים על כך כי האישה המתוארת בתמונה קיימה זה עתה יחסי מין.

היצירה מוצגת במוזיאון ד'אורסה שבפריז.